ຮອງນາຍົກລັດຖະມົນຕີ ຈິ້ງດິ່ງຢຸງ ຕ້ອນຮັບເອກອັກຄະລັດຖະທູດສະຫະພັນລັດເຊຍປະຈຳຫວຽດນາມ
(ທ່ານຮອງນາຍົກລັດຖະມົນຕີ ຈິ້ງດິ່ງຢຸງ ຕ້ອນຮັບ
ເອກອັກຄະລັດຖະທູດສະຫະພັນລັດເຊຍປະຈຳຫວຽດນາມ)
ທີ່ການຕ້ອນຮັບທ່ານເອກອັກຄະລັດຖະທູດສະຫະພັນລັດເຊຍປະຈຳຫວຽດນາມ Konstantin Vnukov, ຢູ່ສຳນັກງານລັດຖະບານ ໃນຕອນບ່າຍວັນທີ 30/08, ທ່ານຮອງນາຍົກລັດຖະມົນຕີ ຈິ້ງດິ່ງຢຸງ ໄດ້ຕີລາຄາສູງການເຄື່ອນໄຫວຂອງທ່ານເອກອັກຄະລັດຖະທູດ ກໍຄືສະຖານທູດສະຫະພັນລັດເຊຍ ປະຈຳຫວຽດນາມ ໃນການຜັນຂະຫຍາຍບັນດາຂໍ້ຕົກລົງທີ່ບັນລຸໄດ້ລະຫວ່າງການນຳຂັ້ນສູງ 2 ປະເທດ. ທ່ານຮອງນາຍົກລັດຖະມົນຕີຢືນຢັນວ່າ, ປະຈຸບັນ ການພົວພັນຄູ່ຮ່ວມມືຍຸດທະສາດຮອບດ້ານລະຫວ່າງ 2 ປະເທດພວມພັດທະນາຢ່າງຕັ້ງໜ້າ ໂດຍອີງໃສ່ພື້ນຖານແຫ່ງຄວາມໄວ້ເນື້ອເຊື່ອໃຈ, ຄວາມເຂົ້າອົກເຂົ້າໃຈເຊິ່ງກັນແລະກັນ. ການພົວພັນດ້ານການເມືອງໄດ້ເພີ່ມຂຶ້ນຢ່າງບໍ່ຢຸດຢັ້ງ. ວົງເງິນການຄ້າ 2 ຝ່າຍບັນລຸ 1,3 ຕື້ USD, ເພີ່ມຂຶ້ນ 40% ໃນ 6 ເດືອນຕົ້ນປີ 2016. ພິເສດແມ່ນບັນດາປະເທດສະມາຊິກໄດ້ໃຫ້ສັດຕະຍາບັນສັນຍາການຄ້າເສລີລະຫວ່າງຫວຽດນາມ ແລະ ສະຫະພັນເສດຖະກິດອາຊີ - ເອີລົບ ແລະ ເລີ່ມມີຜົນສັກສິດນັບແຕ່ເດືອນ 10 ປີ 2016. ດ້ວຍສັນຍານີ້, ການຮ່ວມມືລະຫວ່າງຫວຽດນາມ - ສະຫະພັນລັດເຊຍ ແລະ ບັນດາປະເທດເຂົ້າຮ່ວມຈະໄດ້ຮັບການເປີດກວ້າງ.
ສ່ວນທ່ານເອກອັກຄະລັດຖະທູດ Konstantin Vnukov ໃຫ້ຮູ້ວ່າ, ເຖິງວ່າສັນຍາການຄ້າ FTA ຫວຽດນາມ - ສະຫະພັນເສດຖະກິດອາຊີ - ເອີລົບ ຍັງບໍ່ທັນມີຜົນສັກສິດກໍ່ຕາມ, ແຕ່ນີ້ຈະແມ່ນຂອບເຂດຮ່ວມມືສຳຄັນພິເສດສຳລັບທຸກໆປະເທດສະມາຊິກ.
(ແຫຼ່ງຄັດຈາກ VOV)